Banyalani ba bafsa ba ile ba ema pele ga teroli nageng ya Bulgaria ke moka ba itšeela puku ya Sephiri sa Lethabo la Lapa. Beke e latelago banyalani ba ba ile ba boa ba tšea dipuku tše dingwe tše pedi e lego: Puku ya ka ya Ditaba tša Beibele le Ithute go Morutiši yo Mogolo. Hlatse yeo e bego e eme teroling e ile ya ba botšiša gore ba na le bana ba bakae. Ba ile ba araba ka gore: “Ga re na le ka o tee, eupša mohla re e ba le bona, re nagana go ba ruta ka Modimo. Dipuku tše e tloga e le seo re se nyakago.” Hlahloba dipono tša gago. “Lenyalo ke tlemo ya bophelo ka moka.” Na polelwana ye e dira gore o ikwe o kgakgetšwe goba o šireletšegile? Ge mathata a tšwelela, na ka mehla o nagana ka go sepela? E le gore o tiiše keno ya gago ya lenyalo, go bohlokwa gore o lebelele lenyalo e le tlemo ya bophelo ka moka.—Molao wa motheo wa Beibele: Mateo 19:6.